सेंसेक्स 360 अंक गिरकर 57,628 पर बंद, अडाणी ग्रुप के 10 में से 9 शेयर्स में गिरावट
BSE NSE Sensex Today, Stock Market Latest Updates;  हफ्ते के पहले कारोबारी दिन यानी आज सोमवार (20 मार्च) को शेयर बाजार में बड़ी गिरावट देखने को मिल रही है, सेंसेक्स करीब 500 अंक गिरकर 57,50
हफ्ते के पहले कारोबारी दिन यानी आज सोमवार (20 मार्च) को शेयर बाजार में गिरावट देखने को मिली है। सेंसेक्स 360 अंक गिरकर 57,628 पर बंद हुआ। वहीं निफ्टी भी 111 अंक गिरा है, यह 16,988 के स्तर पर बंद हुआ। सेंसेक्स के 30 में से 25 शेयरों में गिरावट और सिर्फ 5 में तेजी रही।
अडाणी एंटरप्राइजेज 3.44% फिसला
अडाणी ग्रुप के 10 शेयरों में से 9 में गिरावट देखने को मिली। अडाणी ग्रुप की फ्लैगशिप कंपनी अडाणी एंटरप्राइजेज का शेयर 3.44% गिरा है। अडाणी पावर और टोटल गैस में आज 5-5% की गिरावट रही। अडाणी ग्रीन एनर्जी का शेयर आज +3.59% चढ़ा।
ऑल टाइम हाई पर पहुंचा सोना
गोल्ड सोमवार को ऑल टाइम हाई पर पहुंच गया। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, 10 ग्राम सोना 1,451 रुपए महंगा होकर 59,671 रुपए बिक रहा है। इससे पहले 2 फरवरी को सोना अपने ऑल टाइम हाई पर था। तब इसकी कीमत 58 हजार 882 रुपए प्रति 10 ग्राम थी।
IIFL सिक्योरिटीज के वाइस प्रेसिडेंट अनुज गुप्ता कहते हैं कि शेयर बाजार में जारी उतार-चढ़ाव के कारण सोने को सपोर्ट मिल रहा है। इसके चलते इस साल के आखिर तक सोना 65 हजार रुपए प्रति 10 ग्राम तक जा सकता है।
क्रेडिट सुइस को खरीदेगा स्विट्जरलैंड का यूनियन बैंक
स्विट्जरलैंड के यूनियन बैंक (UBS) स्विस बैंक क्रेडिट सुइस को खरीदेगा। रिपोर्ट्स के अनुसार इस डील के लिए UBS 3 बिलियन स्विस फ़्रैंक (3.23 बिलियन डॉलर) खर्च करेगा। इसके साथ ही यूनियन बैंक ऑफ स्विट्जरलैंड क्रेडिट सुइस बैंक के 5.4 अरब डॉलर के घाटे को स्वीकार करने के लिए भी तैयार हो गया है। क्रेडिट सुइस बैंक की गिनती यूरोप के टॉप बैंकों में होती है।
कच्चे तेल पर दबाव बढ़ा
कच्चा तेल 15 महीनें के निचले स्तरों पर पहुंच गया है। शुक्रवार को ब्रेंट का भाव करीब 2.50% गिरा था। ब्रेंट का भाव 71.40 डॉलर तक लुढ़क गया है। आज ब्रेंट में 73 डॉलर के नीचे कारोबार कर रहा है। WTI में भी क्रूड 68 डॉलर के नीचे कारोबार कर रहा है।